**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL ATLEIDIMO NUO NEKILNOJAMOJO TURTO MOKESČIO MOKĖJIMO“ PROJEKTO**

**1. Sprendimo projekto esmė, tikslai ir uždaviniai.**

Sprendimo projektu siūloma suteikti nekilnojamojo turto mokesčio (toliau – NTM) lengvatą už 2012 metus UAB „SENAMIESČIO MAGIJA“, UAB „Tiltų baras“ ir UAB „Mano valsas“, kurios Klaipėdos miesto Senamiestyje vykdo veiklą, skatinančią turizmą.

Teikiamo sprendimo projekto tikslas ir uždaviniai – vadovaujantis Klaipėdos miesto savivaldybės tarybos sprendimu patvirtintais NTM lengvatų teikimo tvarkos aprašais ir juose nustatytais reikalavimais, priimti sprendimą dėl NTM lengvatų suteikimo asmenims.

**2. Projekto rengimo priežastys ir kuo remiantis parengtas sprendimo projektas.**

Projekto rengimo priežastis – iš juridinių asmenų gauti prašymai suteikti NTM lengvatą.

Sprendimo projektas parengtas vadovaujantis Klaipėdos miesto savivaldybės tarybos 2010 m. liepos 29 d. sprendimu Nr. T2–200 „Dėl Nekilnojamojo turto mokesčio lengvatų Klaipėdos miesto istorinėse dalyse teikimo“ (pakeistas Klaipėdos miesto savivaldybės tarybos 2011 m. liepos 28 d. sprendimu Nr. T2 – 235) patvirtintu Nekilnojamojo turto mokesčio lengvatų teikimo asmenims, vykdantiems Klaipėdos miesto istorinėse dalyse veiklą, skatinančią turizmą, tvarkos aprašu:

1. UAB „SENAMIESČIO MAGIJA“ – tvarkos aprašo 2.4.1. punktas (mažų parduotuvėlių veikla adresu Tomo g. 16, Kurpių g. 11, Kepėjų g. 12, Klaipėda);

2. UAB „Tiltų baras“ – tvarkos aprašo 2.4.3. punktas (lauko kavinės veikla adresu Tiltų g. 15, Klaipėda);

3. UAB „Mano valsas“ – tvarkos aprašo 2.4.1. ir 2.4.3 punktai (mažų parduotuvėlių/sporto ir turizmo prekių ir inventoriaus pardavimo veikla adresu: Šaltkalvių g. 3, Klaipėda).

Šie juridiniai asmenys atitinka Klaipėdos miesto savivaldybės tarybos sprendimu patvirtinto NTM lengvatų teikimo tvarkos aprašo keliamus reikalavimus ir pateikė visus nurodytus dokumentus.

**3. Kokių rezultatų laukiama.**

Juridiniams asmenims, vykdantiems veiklą Klaipėdos miesto Senamiestyje, skatinančią turizmą, būtų suteikta mokestinė lengvata.

**4. Sprendimo projekto rengimo metu gauti specialistų vertinimai.**

Tarptautinių ryšių, verslo plėtros ir turizmo skyrius pateikė teigiamas išvadas, kad UAB „SENAMIESČIO MAGIJA“, UAB „Tiltų baras“ ir UAB „Mano valsas“ faktiškai vykdo veiklą ir atitinka patvirtinto NTM lengvatų teikimo tvarkos aprašo reikalavimus.

Neigiamų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

5.1. UAB „SENAMIESČIO MAGIJA“ su prašymu pateikė 2012 metų NTM deklaraciją, kurioje už Klaipėdos miesto savivaldybėje esantį nekilnojamąjį turtą deklaravo 5664 Lt NTM sumą (323000 Lt + 205000 Lt + 180000 Lt) mokestinės NT vertės x 0,8 %). Lengvatos dydis – 50 proc., t.y. **2832** Lt.

5.2. UAB „Tiltų baras“ su prašymu pateikė 2012 metų NTM deklaraciją, kurioje deklaravo NTM sumą 1184 Lt (148000 Lt mokestinė vertė x 0,8 %). Lengvatos dydis – 50 proc., t.y. **592** Lt.

5.3. UAB „Mano valsas“ su prašymu pateikė 2012 metų NTM deklaraciją, kurioje deklaravo NTM sumą 2248 Lt (281000 Lt mokestinė vertė x 0,8 %). Lengvatos dydis – 50 proc., t.y. **1124** Lt.

**6. Lėšų poreikis sprendimo įgyvendinimui.**

Pagal šį sprendimą dėl asmenims suteiktų nekilnojamojo turto mokesčio lengvatų Klaipėdos miesto savivaldybė į biudžetą negaus 4548 Lt pajamų.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – galimybė paremti asmenis, vykdančius Klaipėdos miesto istorinėje dalyje veiklą, skatinančią turizmą. Neigiamos pasekmės nurodytos šio aiškinamojo rašto 6 dalyje.

 Mokesčių skyriaus vedėja Jolanta Uptienė